Intimare decrevimus cunctis Sancte Matiscensis ecclesie fidelibus presentibus scilicet atque futuris, quia cum resideret domnus Milo presul secus basilicam gloriosi martiris Christi Vincentii que est sita infra ambitum meniorum Matiscensium, adierunt ante presentiam ejus duo viri nobiles Gundulricus clericus et Elgaudus frater suus, humiliter deprecantes aliquid ex rebus Sancti Vincentii, capellam videlicet Sancti Martini cum rebus et decimis omnibus sibi pertinentibus. Cujus petitionem gratam suscipiens predictus episcopus contulit predicto Gundulrico et fratri suo Elgaudo, necnon et uxori Elgaudi, nomine Atelane, et uni ex heredibus eorum nomine Rotberto, prescriptas res sicut supra inserte sunt cum omni integritate, ut dum advixerint teneant et possideant, reddito censu sinodali; et ne irrita hec donatio fieret, idem episcopus manu propria firmavit et firmare his rogavit. S. Milonis episcopi. S. Maioli. S. Odonis. S. Eldini. S. Duranni. S. Anselardi. S. Humberti. Hactum est hoc tempore Hugonis regis.